钦定古今图书集成/明伦汇编/氏族典/第129卷 > 陈继儒
## 钦定古今图书集成/明伦汇编/氏族典/第129卷 > 陈继儒

按《明外史陈继儒传》：“继儒，字仲醇，松江华亭人。幼颖
异，能文章，三吴名下士，争欲得为师友。继儒通明高
迈，年甫二十九，取儒衣冠焚弃之，隐居昆山之阳，杜
门著述，有终焉之志。工诗善文，短翰小词，皆极风致，
兼能绘事。御史吴性、给事中吴永顺，侍郎沈演等先
后论荐，屡奉诏征用，皆以疾辞。卒年八十二。”